اولوسلار آراسی فوتبول انجمن لر شوراسی 4 دییشیک‌لیک تکلیفینی ایره‌لی سوروب.
اویون قایدا‌لاری‌نین تطبیقی و تنظیم‌لنمه‌سی ایله مشغول اولان اولوسلار آراسی فوتبول انجمن لر شوراسی (İFAB) تکلیف اولونان دییشیک‌لیک‌لری درج ائدیب. قوروم 4 دییشیک‌لیگی تکلیف ائدیر:
1- عوض لنن اویونچولار میدانی ان یاخین یان خطدن و یا اوزبه اوز خط‌دن ترک ائتمه‌لی‌دیرلر؛
2- پنالتی ضربه‌سی یئرینه یئتیریلدیگی زامان قاپیچی قاپی خطی اوزرینده بیر آیاغینی ساخلایا بیلر (حاضیرکی قایدایا اساساً، هر ایکی آیاق خط اوزرینده اولما‌لی‌دیر)؛
3- تیم لر رسمی شخص‌لری‌نین حدینی آشان داورانیش‌لاری اوزوندن ساری و یا قیرمیزی ورقه آلا بیلرلر؛
4- سربست ضربه زامانی جریمه مئیدانچاسی داخیلینده توپلا اویناماق اولار.
بون‌دان باشقا، اویون سونراسی پنالتی‌لرین یئرینه یئتیریلمه‌سی قایداسینداکی دییشیک‌لیک‌دن – تیم لرین غیری-نوبه‌لی‌لیک اوسولو ایله ضربه وورمالاریندان‌ ایمتینا قراری وئریلیب. عینی زاماندا راضیلیغا گلینیب کی، جریمه مئیدانچاسی داخیلینده توپون اله دیمه‌سی‌نین قارشیلیغیندا هانسی حال‌لاردا پنالتی، هانسی حال‌لاردا ایسه داوام قراری وئریلمه‌سی داها اطراف‌لی یازیلسین.
یئکون قرار گلن ایلین مارتیندا قبول اولونا‌جاق. حاضیردا گؤستریلن بندلر توصیه کاراکتری داشیییر.
